कौन कहता है कि मांसाहार बनाम शाकाहार का प्रश्न नैतिक प्रश्न नहीं है। फिर तो हमें यह भी मंजूर करना होगा कि हिंसा का प्रश्न भी नैतिक प्रश्न नहीं है। एक जमाना था जब यह नैतिक प्रश्न नहीं रहा होगा। तब मजबूरी यह थी कि जीवित रहने के लिए क्या खाएँ – फल-कंद पूरे नहीं पड़ते थे। कबीलों के बीच लड़ाइयों में दो ही विकल्प हो सकते थे – मारो नहीं तो मार दिए जाओगे। सभ्यता के उस आदिकाल में कोई शाकाहार पर विचार ही नहीं कर सकता था। यह विचार तब आया जब सभ्यता कई कदम आगे बढ़ चुकी थी। महाभारत में कहा गया - अहिंसा परमो धर्मः।